stanford-oval/wikipedia huggingface dataset:
Above the Rim (soundtrack)
Kappalelista

"Anything" - SWV (Tuottanut Brian Morgan)
"Old Time's Sake" - Sweet Sable (Tuottanut Nikke Nikole)
"Part time lover" - H-Town (Tuottanut Devante Swing)
"Big Pimpin" - Tha Dogg Pound mukana Snoop Dogg, Nate Dogg ja Big Pimpin' Delemond (Tuottanut Dat Nigga Daz)
"Don't mean to turn you on" - 2nd II None (Tuottanut  2nd II None, DJ Quik)
"Doggy style" - DJ Rogers (Tuottanut Suamana Brown)
"Regulate" - Warren G mukana Nate Dogg (Tuottanut Warren G)
"Pour Out a Little Liquor" - 2Pac & Thug Life (Tuottanut Johnny J)
"Gonna Give it to ya" - Jewell mukana Aaron Hall (Tuottanut Paisley)
"Afro Puffs" - Lady of Rage mukana Snoop Doggy Dogg (Tuottanut Dat Nigga Daz & Dr. Dre)
"Just so Ya No" - CPO mukana Boss Hogg (Tuottanut Tony Green)
"Hoochies need love too" - Paradise (Tuottanut S "Bright Eyes" Riley, Suamana Brown)
"I'm still in Love with You" - Al B. Sure! (Tuottanut Al B. Sure!)
"Crack'em" - O.F.T.B. (Tuottanut DJ Quik, O.F.T.B., T.K.O.)
"U Bring Da Dog Out" - Rhythm & Knowledge (Tuottanut Sean "Barney" Thomas)
"Blowed Away" - B-Rezell (Tuottanut Devante Swing ja Timbaland)
"It's Not Deep Enough"- Jewell (Tuottanut Mr. Dalvin)
"Dogg Pound 4 Life" - Tha Dogg Pound (Tuottanut Dat Nigga Daz)
Poisjätetyt kappaleet jotka julkaistiin vain singlejen b-puolella

"Mi Monie Rite" - Lord G (Tuottanut Tony Green)
"Loyal To The Game" - 2Pac, Treach & Riddler (Tuottanut Reginald Heard)
"Pain" - 2Pac mukana Stretch (Tuottanut Stretch)
Listasijoitukset

Albumi – Billboard 200 (Pohjois-Amerikka)
| Vuosi | Lista | Sijoitus |
| --- | --- | --- |
| 1994 | The Billboard 200 | #2 |
| 1994 | Hot R&B/Hip-Hop Albums | #1 |

Singlet – Billboard 200 (Pohjois-Amerikka)
| Vuosi | Single | Lista | Sijoitus |
| --- | --- | --- | --- |
| 1994 | "Anything" | Billboard Hot 100 | #18 |
| 1994 | "Anything" | Hot R&B/Hip-Hop Singles & Tracks | #4 |
| 1994 | "Part Time Lover" | Billboard Hot 100 | #57 |
| 1994 | "Part Time Lover" | Hot Dance Music/Maxi-Singles Sales | #17 |
| 1994 | "Part Time Lover" | Hot R&B/Hip-Hop Singles & Tracks | #9 |
| 1994 | "Regulate" | Hot R&B/Hip-Hop Singles & Tracks | #7 |
| 1994 | "Afro Puffs" | Billboard Hot 100 | #57 |
Tupac Shakur
| --- | --- |
Studioalbumit:   2Pacalypse Now (1991)  Strictly 4 My N.I.G.G.A.Z... (1993)  Thug Life Vol. 1 (1994)  Me Against the World (1995)  All Eyez on Me (1996)  The Don Killuminati: The 7 Day Theory (1996) 
Postuumit albumit:   R U Still Down? (Remember Me) (1997)  Still I Rise (1999)  Until the End of Time (2001)  Better Dayz (2002)  Loyal to the Game (2004)  Pac's Life (2006)  Beginnings: The Lost Tapes 1988-1991 (2007)  The Lost Scriptures (2009) 
Kokoelmat:   Greatest Hits (1998)  The Rose that Grew from Concrete (2000)  Nu-Mixx Klazzics (2003)  The Rose, Vol. 2 (2005)  Nu-Mixx Klazzics Vol. 2: Evolution - Duets & Remixes (2007)  Best of 2Pac Part 1: Thug (2007)  Best of 2Pac Part 2: Life (2007) 
Livealbumit:   2Pac Live (2004)  Live at the House of Blues (2006) 
Soundtrackit:   Poetic Justice (1993)  Above the Rim (1994)   Gridlock'd (1997)  Gang Releated (1997)  Tupac: Resurrection (2003)  Live 2 Tell (2009)
Daniel Wass

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. toukokuuta 1989 (ikä 35)
Syntymäpaikka: Gladsaxe, Tanska
Pelipaikka: Oikea keskikenttäpelaaja
Pituus: 181 cm
Seura
Seura:  Brøndby
Junioriseurat
1995–2006:  BK Avarta
2006–2007:  Brøndby
Seurat
| Vuodet | Seura | O | (M) |
| 2007–2011 |  Brøndby | 85 | (8) |
| 2009 | →  Fredrikstad | 3 | (1) |
| 2011–2012 |  Benfica | 0 | (0) |
| 2011–2012 | →  Évian | 29 | (4) |
| 2012–2015 |  Évian | 104 | (19) |
| 2015–2018 |  Celta Vigo | 103 | (9) |
| 2018–2022 |  Valencia | 121 | (7) |
| 2022 |  Atlético Madrid | 1 | (0) |
| 2022– |  Brøndby | 12 | (0) |
Maajoukkue
| 2011– |  Tanska | 44 | (1) |
 Seurajoukkueuran tilastot kattavat vain kansalliset sarjat, päivitetty 23. tammikuuta 2023.  Maajoukkueuran tilastot päivitetty 23. tammikuuta 2023.
Daniel Wass (s. 31. toukokuuta 1989 Gladsaxe) on tanskalainen jalkapalloilija. Hän edustaa kotimaassaan Brøndbytä. Wassin pelipaikka on oikea keskikentän pelaaja, mutta joskus hän pelaa oikeaa laitahyökkääjää.
Ura

Wass aloitti peliuransa BK Avartan juniorijoukkueessa, mutta ammattilaisura lähti liikkeelle Brøndbyssä vuonna 2007. Wassin debyyttikausi seurassa alkoi hyvin, mutta päättyi ennenaikaisesti loukkaantumisen vuoksi. Kaudella 2008/09 hän vakiinnutti paikkansa joukkueen oikeana laitapuolustajana Brøndbyn sijoittuessa Tanskan Superliigassa kolmanneksi. Syyskaudella 2009/10 Wass pelasi lainalla norjalaisessa Fredrikstadissa. Seuran uusi päävalmentaja Tom Nordlie ei nähnyt Wassille kuitenkaan tulevaisuutta seurassa ja hän palasi takaisin Brøndbyyn. Wass jatkoi uraansa tanskalaisseurassa ja Henrik Jensenin alaisuudessa hän sai vahvempaa roolia laitalinkkinä ja hyökkäyssuunnan pelaajana. Kauden 2010/11 jälkeen Wass teki viisivuotisen sopimuksen portugalilaisseura SL Benfican kanssa. Joukkue kuitenkin lainasi hänet heti kesällä ranskalaiseen Évianiin. Wassin vastuu jäi vähäiseksi Bernard Casonin alaisuudessa, mutta hyvät esitykset vaihtomiehenä ja Pablo Correan tulo seuran päävalmentajaksi nostivat Wassin seuran avauskokoonpanoon. Évianissa Wass pelasi lähinnä oikeana laitapuolustajana. Kauden jälkeen Wass teki nelivuotisen sopimuksen Évianin kanssa.
Wass edusti Éviania kolme kautta ja pelasi vaihtelevassa roolissa sekä puolustajana että keskikenttäpelaajana. Évianin pudottua Ranskan liigasta kauden 2014/15 päätteeksi, tanskalainen siirtyi Celta Vigoon kolmivuotisella sopimuksella. Vuonna 2018 hän siirtyi Espanjan sisällä Valenciaan. Alkuvuonna 2022 hän edusti Atlético Madridia mutta pelasi seurassa vain yhden liigaottelun.
Wass on edustanut ammattilaisurallaan lisäksi tanskalaisia Brøndbytä (2007–2011) ja Fredrikstadia (lainalla 2009).
Wass teki ensiesiintymisensä Tanskan maajoukkueessa helmikuussa 2011, ja hänet valittiin vuoden 2012 EM-kilpailuihin, joissa hän ei kuitenkaan saanut peliaikaa. Kesän 2021 EM-kilpailuissa hän oli kaikissa kolmessa alkulohko-ottelussa avauskokoonpanossa ja sai niissä peliaikaa 60–75 minuuttia. MM-kilpailuissa 2022 hän jäi vaihtopelaajaksi vailla peliaikaa. Hän teki ensimmäisen maaottelumaalinsa syyskuussa 2021 MM-karsintaottelussa Skotlantia vastaan.
Maaottelut vuosittain

Päivitetty 23.1.2023.
| Tanskan maajoukkue> Vuodet | Tanskan maajoukkue> ottelut | Tanskan maajoukkue> maalit |
| --- | --- | --- |
| 2011 | 4 | 0 |
| 2012 | 5 | 0 |
| 2013 | 1 | 0 |
| 2014 | 1 | 0 |
| 2015 | 3 | 0 |
| 2016 | 2 | 0 |
2017: 0
2018: 0
| 2019 | 4 | 0 |
| 2020 | 6 | 0 |
| 2021 | 15 | 1 |
| 2022 | 3 | 0 |
| Yhteensä | 44 | 1 |
Aleksander E. Tillander

Alexander Edvard Tillander (30. kesäkuuta 1837 Helsingin pitäjä – 19. joulukuuta 1918 Pietari) oli suomalainen kultaseppä. Hän perusti vuonna 1860 Pietariin  koru- ja jalokiviliikkeen, joka Venäjän vallankumouksen yhteydessä siirtyi Helsinkiin. Tillanderin perillisten yhtiöitä on nykyisin neljä: Aleksanterinkatu 17:ssä yhä toimiva Oy Alexander Tillander Ab, Turussa toimiva Oy Tillander Ab, Helsingissä toimivat Oy Atelier Torbjörn Tillander Ab sekä Oy Annette Tillander Ab. Atelier Torbjörn Tillanderin toimitusjohtajana toimii Torbjörnin tytär Tina Tillander.
Alexander Tillander syntyi talonpoikaissukuun Helsingin pitäjässä vuonna 1837. Hän lähti 11-vuotiaana kultasepänoppiin Venäjälle, tsaarin hovin kesälomapaikkaan Tsarskoje Seloon suomalaisen kultaseppä F. A. Holsteniuksen oppipojaksi. Kisällintutkinnon vuonna 1855 suoritettuaan hän perusti 23-vuotiaana oman liikkeen Pietariin vuonna 1860. Vuonna 1911 yritys tunnettiin suurena koruliikkeenä Nevski prospektin varrella. Sen omisti tuolloin Alexander Edvard Tillanderin vuonna 1870 syntynyt poika Alexander Theodor Tillander, ja asiakaskuntaan kuului muun muassa Leo Tolstoi ja prinssi Aga Khan III. Liike toimi myös tsaarin hovihankkijana. Tillander teki korujen rinnalla muitakin arvoesineitä, kuten lippaita, astiastoja ja koriste-esineitä.
Venäjän vallankumouksen pyörteissä Tillanderin perhe lähti tavalliseen tapaansa kesänviettoon Luumäelle, mutta tällä kertaa mukanaan paljon yrityksen arvo-omaisuutta lippaissa, joita piilotettiin kesäpaikan peltoihin. Muu perhe ei uskaltanut enää palata Pietariin, mutta 80-vuotias Alexander Edvard Tillander palasi. Hänet ryösti Pietarin kadulla miesjoukko, johon kuului myös Tillanderin entinen kisälli. Terveys heikkeni, ja seuraavana vuonna Tillander kuoli Pietarissa syöpään.
Tillanderin suvun nuorempi sukupolvi avasi vuonna 1918 Helsingissä liikkeen uudelleen, aluksi kultasepänliike Lindmanin toiminnan jatkajana nimellä Lindman & Tillander, mutta pian toiminimellä A. Tillander. Liiketoiminta köyhässä ja sisällissodan runtelemassa Suomessa oli paljon Pietaria niukempaa, mutta kasvoi vähitellen kannattavaksi.
Aittolampi (Perho)

| Aittolampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°20′54″N, 24°32′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  ei laskuojaa 
Järvinumero:  14.454.1.023
Mittaustietoja
Pinnankorkeus:  179,2 m  
Pituus:  200 m  
Leveys:  130 m  
Rantaviiva:  0,487 km  
Pinta-ala:  1,521 ha  
Saaria:  ei saaria 
 fiAittolampi 
Aittolampi  on Keski-Pohjanmaalla Perhossa  Salamajärven lähellä sijaitseva lampi.
Maantietoa

Lampi on 200 metriä pitkä, 130 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Alajoen valuma-alueeseen (14.454) se kuuluu. Lammen vedenpinnan korkeus on 179,2 metriä mpy.
Alberth Elis

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alberth Josué Elis Martínez
Syntymäaika: 12. helmikuuta 1996
Syntymäpaikka: San Pedro Sula, Honduras
Pelipaikka: hyökkääjä
Pituus: 183 cm
Seura
Seura:  CD Olimpia
Pelinumero: 17
Junioriseurat
:  Real España
:  E.F. Esafi
:  Inmude
Seurat
| Vuodet | Seura | O | (M) |
| 2013- |  Olimpia | 27 | (6) |
Maajoukkue
| 2013 |  Honduras U17 | 4 | (0) |
| 2015- |  Honduras U20 | 6 | (4) |
| 2014- |  Honduras | 4 | (0) |
 Seurajoukkueuran tilastot kattavat vain kansalliset sarjat, päivitetty 18. toukokuuta 2015.  Maajoukkueuran tilastot päivitetty 18. toukokuuta 2015.
Alberth Josué Elis Martínez (s. 12. helmikuuta 1996 San Pedro Sula) on hondurasilainen jalkapalloilija, joka edustaa kotimaansa pääsarjassa pelaavaa CD Olimpiaa. Pelipaikaltaan Elis on hyökkääjä. Hän kuuluu myös Hondurasin jalkapallomaajoukkueeseen.
Ura > Seurajoukkueura

Elis on CD Olimpian kasvatti. Hän debytoi seuran paidassa Hondurasin liigassa kaudella 2013-2014 pelaten yhdeksän ottelua tekemättä maaleja. Hän voitti tuolla kaudella myös liigan Clausura-mestaruuden. Kaudella 2014-2015 Elis on onnistunut maalinteossa kuudesti 18 ottelussa. Englannin valioliigan Everton on kiinnostunut Elisistä.
Ura > Maajoukkueura

Elis kuului Hondurasin joukkueeseen vuoden 2013 alle 17-vuotiaiden MM-kilpailuissa, joissa hän pelasi neljässä ottelussa. Alle 20-vuotiaiden maajoukkueessa hän on pelannut vuodesta 2015 lähtien. Hondurasin jalkapallomaajoukkueessa Elis teki debyyttinsä jo lokakuussa 2014 ystävyysottelussa Meksikoa vastaan.
Aili Konttinen

Aili Konttinen
Aili Konttinen (4. maaliskuuta 1906 Viipuri – 1. syyskuuta 1969 Vihti) oli suomalainen opettaja ja kirjailija.
Konttinen valmistui kansakoulunopettajaksi vuonna 1925 ja toimi elämänsä aikana opettajana Iitissä, Jääskessä, Ruokolahdella ja Vihdissä.
Lasten- ja nuortenkirjailija

Konttinen ryhtyi kirjailijaksi vuonna 1936 ja oli aikansa suosituimpia lasten- ja nuortenkirjailijoita. Erityisen suosittu oli hänen Marketta-kirjasarjansa, joka kertoi karjalaistytöstä ja tämän perheestä. Päivi Heikkilä-Halttusen mukaan syynä aikalaismenestykseen ja suosioon oli, että kirjat olivat tiukasti kirjoittamisajankohtaansa sidottuja ja arkisia kuvauksia lasten elämästä. Lisäksi hän oli yksi Suomen ensimmäisistä helppolukuisten lastenkirjojen kirjoittajista, kun aikaisemmin sopivaa luettavaa ei ollut tarjolla paljoakaan.
Konttinen oli yksi aikansa käännetyimmistä lasten- ja nuortenkirjailijoista. Hänen kirjoistaan on käännetty usealle kielelle lastenromaani Inkeri palasi Ruotsista, joka toi hänelle myös Topelius-palkinnon vuonna 1948. Konttisen kirja Hymyile, Krisse toi hänelle toisenkin Topelius-palkinnon vuonna 1949. Topelius-palkinnoilla tai kunniamaininnoilla hänet palkittiin joka vuosi vuosina 1947-1951 ja kerran vielä vuonna 1958.
Kuolema

Konttinen murhattiin kotipihallensa Vihdissä 1. syyskuuta 1969. Häntä oli kuristettu, potkittu ja isketty viikatteella eri puolille kehoa. Murhaaja, silloin 19-vuotias mies, jäi kiinni vasta kahden kuukauden kuluttua murhasta. Mies tunnusti murhan poliisille kuulustelussa, johon hänet oli viety sen jälkeen, kun hän oli uhkaillut kotiinsa kylään tullutta serkkuaan veitsellä. Motiivina oli kosto: mies oli ollut aikoinaan Konttisen oppilaana ja väitti, että Konttinen opetti häntä huonosti lukemaan ja pakotti syömään kouluruokaa, johon mies ei ollut tottunut. Konttinen oli myös miehen kertomuksen mukaan haukkunut häntä "itkupilliksi", koska tämä oli purskahtanut itkuun Konttisen komentelun takia.
Murhaaja lähetettiin mielentilatutkimukseen Lapinlahden sairaalaan. Hän onnistui kesken tutkimuksen karkaamaan sieltä, mutta palasi itse takaisin. Tutkimuksen mukaan hän oli murhannut Konttisen alentuneen syyntakeisuuden tilassa. Kihlakunnanoikeus päätti kuitenkin mielentilatutkimusraportin luettuaan, että murhaaja oli täysin syyntakeeton. Hänen katsottiin syyllistyneen murhaan, mutta passitettiin vankilan sijasta hoidettavaksi mielisairaalaan.
Teokset

Me alakoululaiset (julkaistu myöhemmin nimellä Marketta tulee kouluun, 1936
Pelkkää juorua, 1936
Marketta toisluokkalainen, 1938
Intiaanipäällikkö Punainen Sulka, 1940
Koulun reiluin luokka, 1940
Suopellon väki sodan jälkeen, 1941
Ihmeellinen kesä, 1942
Kotoisilla tanhuvilla, 1944
Rasavillejä, 1944
Vanhoja ystäviä, 1944
Iloinen, surullinen, hyvä kesä, 1946
Maalla on kotini, 1946
Inkeri palasi Ruotsista, 1946
Kukko Uljassulka, 1947
Hymyile Krisse, 1948
Marketan seitsemäs koulu, 1948
Inkerin kesä, 1949
Inkerin talvitouhut, 1950
Kaksi keltanokkaa, 1950
Kevättä kohti, 1950
Kuningas Patamobiuksen punainen panssari, 1950
Jali-kissan jouluaatto, 1951
Joulutontun kesäsatu, 1951
Villejä veitikoita. Kertomus lastenhuoneesta ja takapihalta, 1951
Sylvesterinillan satu, 1952
Terri ja Putteli, 1952
Uhmamieli morsian, 1954
Lasten kultainen Kalevala. I–V, 1958–1966
Tässä tulee intiaani, 1964
Alejandro Cardona

Alejandro Cardona (s. 1959 San José) on costaricalainen säveltäjä. Hän on keskittynyt lähinnä orkesteri-, kamarimusiikki- ja pianoteosten säveltämiseen. Hänen tuotantoaan on esitetty Costa Rican lisäksi Kanadassa, Kolumbiassa, Kuubassa, Ranskassa, Saksassa, Meksikossa, Alankomaissa, Puolassa, Yhdysvalloissa ja Venezuelassa.
Cardona sai yksityistä sävellysopetusta Jorge Luis González Fernándezilta vuosina 1975–1976 ja opiskeli sitä sitten Curt Cacioppon, Leon Kirchnerin ja Ivan Tcherepninin johdolla Harvardin yliopistossa (1977–1981). Hän sai lisäksi maisterin arvon kuvasynteesissä ja tietokoneanimaatiossa Hogeschool voor de Kunstenissa Utrechtissa ja Portsmouthin yliopistossa (1999).
Cardona on voittanut teoksillaan lukuisia palkintoja. Hän on toiminut myös tutkijana ja keskittynyt tässä ominaisuudessa Karibianmeren ja Mesoamerikan musiikkiin. Cardona syventyi aiheeseen Meksikossa. Hän on esiintynyt populaarimuusikkona muun muassa Calacas Blues -yhtyeen kitaristina. Hän on myös tehnyt elokuvia, joita on esitetty festivaaleilla Amerikan ja Euroopan maissa.
Cardona on ollut Costa Rican kansallisen yliopiston professori vuodesta 1986, ja vuonna 1996 hänestä tuli sen kulttuuri-identiteetin, taiteen ja teknologian ohjelman johtaja.
Aiheesta muualla

Viralliset sivut (Arkistoitu – Internet Archive) (englanniksi, espanjaksi)
Ainārs Podziņš

| Ainārs Podziņš> Henkilötiedot |
| --- | --- |
Syntynyt: 16. maaliskuuta 1992 (ikä 32) Jūrmala, Latvia
Kansalaisuus:   Latvia  Venäjä
Jääkiekkoilija
Pelipaikka:  vasen laitahyökkääjä, keskushyökkääjä
Maila:  oikea
Pituus:  183 cm
Paino:  90 kg
Seura
Seura:  Metallurg Novokuznetsk
Sarja:  VHL
Pelaajaura
Pääsarjaura:  2010–
Aik. seurat:  Dinamo Riika   Liepājas Metalurgs   Vitjaz Podolsk   Titan Klin   HK Kuban Krasnodar   MHC Martin   Sokol Krasnojarsk   EHC Bayreuth   EC Kitzbühel   Iisalmen Peli-Karhut
KHL-varaus:  59. varaus, 2009 Dinamo Riika
Ainārs Podziņš (ven. Айнарс Гинтович Подзиньш, s. 16. maaliskuuta 1992 Jūrmala, Latvia) on latvialais-venäläinen jääkiekkoilija, joka pelaa VHL-joukkue Metallurg Novokuznetskissa.
Latvialaisella Podziņšilla on myös Venäjän passi ja hän on edustanut maan alle 17-vuotiaiden maajoukkuetta. Kesällä 2010 liityttyään KHL-joukkue Dinamo Riikaan, Podziņš haki itselleen takaisin Latvian kansallisuuden.
Tilastot

Käännös suomeksi
Alvar Kangasmaa

Alvar Edvard (Aapo) Kangasmaa (ent. Hedman, 22. heinäkuuta 1883 Lahti – 27. heinäkuuta 1951 Helsinki) oli suomalainen taidemaalari.
Kangasmaan vanhemmat olivat asemapäällikkö Frans Johan Hedman (1827–1885) ja Amanda Margareta Stenij (1855–1943). Hän opiskeli Taideteollisessa keskuskoulussa vuonna 1900, Suomen Taideyhdistyksen piirustuskoulussa vuosina 1900–1901 ja Helsingin yliopiston piirustussalissa. Hän osallistui Suomen Taiteilijain näyttelyihin vuosina 1923, 1926 ja 1931. Kangasmaa toimi piirtäjänä ja kuvittajana.
Teoksia

Willinge Kristallviken : öljymaalaus.
Pihlajasaari : öljymaalaus.
Aiheesta muualla

Suomalaisen kuvataiteen bibliografia : Alvar Kangasmaa
Alvar Kangasmaan piirustusluettelo Päivälehden arkistossa
Alejandro Giammattei

| Alejandro Giammattei |
| --- | --- |
 Alejandro Giammattei vuonna 2020.
Guatemalan presidentti
 14. tammikuuta 2020–14. tammikuuta 2024  
Varapresidentti:  Guillermo Castillo
Edeltäjä:  Jimmy Morales
Seuraaja:  Bernardo Arévalo
Henkilötiedot
Syntynyt: 9. maaliskuuta 1956 (ikä 68)  Guatemala
Kansalaisuus:   guatemalalainen  italialainen
Ammatti:  vankilanjohtaja, kirurgi
Tiedot
Puolue:  Vamos
 Nimikirjoitus
Alejandro Eduardo Giammattei Falla (s. 9. maaliskuuta 1956) on guatemalalainen poliitikko, joka toimi tammikuusta 2020 tammikuuhun 2024 Guatemalan presidenttinä.
Giammattei voitti Guatemalan presidentinvaalit elokuussa 2019. Hän on arvoiltaan konservatiivi ja vastustaa aborttia ja sukupuolineutraalia avioliittoa. Rikollisuutta kohtaan hän kannattaa kovia otteita. Giammattei on sanonut haluavansa palauttaa Guatemalaan kuolemanrangaistuksen.
Aiemmin vankilanjohtajana ja kirurgina työskennellyt Alejandro Giammattei vannoi tammikuussa 2020 virkavalansa Guatemalan uutena presidenttinä ja edellisen presidentin Jimmy Moralesin seuraajana.
Giammattei on sekä Guatemalan että Italian kansalainen. Jälkimmäisen hän on saanut verenperintönä isoisänsä kautta, ja katsoi siksi, ettei hänellä ole mitään laillista pakkoa luopua kaksoiskansalaisuudestaan toimiessaan Guatemalan presidenttinä.
Kunnianosoituksia

Loistavan jaden ritarikunta (Taiwan, 2023)
Aleksander Casso

Aleksander Casso, oikealta nimeltään Johannes (Hannes) Hyvärinen (2. kesäkuuta 1933 Polvijärvi – 13. marraskuuta 1976 Pyhäselkä) oli suomalainen taikuri.
Martonvaaran kylässä syntynyt Hyvärinen aloitti viihdetaiteilijan uransa 17-vuotiaana Arvo Kangasniemen Sirkus Panakoksessa vuonna 1950. Sitä ennen hän teki töitä metsätyömiehenä. Hänen ensimmäinen taiteilijanimensä oli Carambo, ja hän teki fakiiritemppuja, muun muassa 63-senttisen miekan nielemisen. Hän työskenteli myös Sirkus Magyarissa ja Sirkus Huhtalassa. Hyvärisestä mainitaan, että hänellä oli erikoisen notkeat sormet ja kädet sekä taipuisa ranne ja ”pohjoiskarjalaisena verenperintönä luonnonväärät leuat”.
1950-luvulla Hyvärinen alkoi keskittyä taikatemppuihin ja otti nimekseen Aleksander Casso. Hän kiersi yksin muun muassa Itä- ja Pohjois-Suomessa seurojentaloilla ja markkinoilla. Varsinainen  menestys alkoi, kun hän liittyi taikurina Take Lehdon ja Arvo Anttosen musiikkiryhmään, joka kiersi eri tilaisuuksissa. Hän esiintyi myös ulkomailla.
Aleksander Casso saavutti suurimman menestyksen Linnanmäen Teatterihallissa, jonka Peacock-varieteen esiintyjä hän oli toukokuusta syyskuuhun 1966. Eero Taivalsaaren mukaan Casso oli ”kansainvälisen tason taikuri niin illuusio- kuin manipulaationumeroissaan”.
Hänen savukenumeronsa, jossa hän hävitti ja loihti esiin savuavia tupakoita, olivat ruotsalaisasiantuntijoiden mukaan maailman huippua. Elämäntavoiltaan hän oli boheemi ja vuosien myötä hän alkoholisoitui.
Aiheesta  muualla

Yle Areena: Viimeinen keikka: Aleksander Casso, fakiirin notkeat sormet tarttuivat pulloon.
Alfred Lunt

| Alfred Lunt |
| --- | --- |
 Lunt vuonna 1932 Carl Van Vechtenin kuvaamana
Henkilötiedot
Koko nimi:  Alfred Davis Lunt, Jr.
Syntynyt: 12. elokuuta 1892 Milwaukee, Wisconsin, Yhdysvallat
Kuollut: 3. elokuuta 1977 (84 vuotta) Chicago, Illinois, Yhdysvallat
Ammatti:  näyttelijä, ohjaaja
Puoliso:  Lynn Fontanne (1922–1977)
Näyttelijä
Aktiivisena:  1923–1966
Merkittävät roolit:  The Actor (The Guardsman)   Oliver Wendell Holmes, Jr. (The Magnificent Yankee)
Palkinnot
 Paras miespääosa minisarjassa tai televisioelokuvassa (Primetime Emmy) (1965) 
Aiheesta muualla
IMDb 
Elonet
Alfred Davis Lunt, Jr. (12. elokuuta 1892 Milwaukee, Wisconsin – 3. elokuuta 1977 Chicago, Illinois) oli yhdysvaltalainen teatteri- ja elokuvanäyttelijä sekä teatteriohjaaja.
Lunt voitti urallaan kolme teatterialan Tony-palkintoa: vuonna 1954 parhaan ohjauksen Tonyn näytelmällä Ondine, vuonna 1955 parhaan draamanäyttelijän Tonyn näytelmällä Quadrille ja vuonna 1970 erikois-Tonyn vaimonsa Lynn Fontannen kanssa. Lunt oli ehdolla parhaan draamanäyttelijän Tonyyn vuonna 1959 näytelmällä The Visit. Vuonna 1965 Lunt voitti parhaan miespääosan Primetime Emmyn kategoriassa minisarja tai televisioelokuva. Lunt sai palkinnon televisioelokuvasta The Magnificent Yankee, jossa hänen hahmonsa oli Oliver Wendell Holmes, Jr.. Lunt oli 1931/32 ehdolla parhaan miespääosan Oscar-palkintoon roolista elokuvassa The Guardsman. Lunt teki myös muutaman roolin radionäyttelijänä.
Lunt avioitui vuonna 1922 näyttelijä Lynn Fontannen kanssa. Pari oli yhdessä aina Luntin kuolemaan vuonna 1977. Lunt kuoli epäonnistuneeseen syöpäleikkaukseen.[lähde? ]
Alfred Lyttelton

Alfred Lyttelton
Alfred Lyttelton (7. helmikuuta 1857 – 5. heinäkuuta 1913) oli brittiläinen poliitikko, kriketinpelaaja ja jalkapalloilija.
Lyttelton opiskeli Eton Collegessa ja Cambridgen yliopiston Trinity Collegessa. Hän kilpaili molemmissa urheilulajeissaan kansainvälisellä tasolla. Poliittisella urallaan hän toimi vuosina 1895–1913 parlamentin jäsenenä ja vuosina 1903–1905 siirtomaaministerinä.
Lytteltonin poika Oliver Lyttelton oli varakreivi ja itsekin huomattava poliitikko. Hänellä on myös tunnettu sisarenpoika, jazzmuusikko Humphrey Lyttelton.
Lyttelton sai kesällä 1913 pahan osuman vatsaansa krikettiottelussa Etelä-Afrikassa. Britanniassa havaittiin, että hänelle oli kehittynyt vatsapaise, ja hän menehtyi 56 vuoden ikäisenä 5. heinäkuuta 1913.